
	Konkursa “Brīvprātīgā darba konsultatīvajā padomē iesaistāmo biedrību un nodibinājumu atlase” nolikums



	
Izdots saskaņā ar Ministru kabineta
2004. gada 27. janvāra noteikumu Nr. 49
“Labklājības ministrijas nolikums”
11.6. apakšpunktu

1. Vispārīgie jautājumi

1. [bookmark: _Hlk89959795]Nolikums nosaka kārtību, kādā Labklājības ministrija (turpmāk – ministrija) organizē konkursu “Brīvprātīgā darba konsultatīvajā padomē iesaistāmo biedrību un nodibinājumu atlase” (turpmāk – konkurss).
2. Konkursa mērķis ir atklātas procedūras ietvaros atlasīt astoņas biedrības un nodibinājumus dalībai Brīvprātīgā darba konsultatīvajā padomē (turpmāk – padome), kuri pēc atlases deleģē savu pārstāvi darbam padomē.

1. Biedrību un nodibinājumu atlases kritēriji un
konkursa izsludināšana

3. Pieteikties konkursam ir tiesības biedrību un nodibinājumu reģistrā reģistrētai biedrībai vai nodibinājumam (turpmāk – kandidāts), ja tas vienlaikus atbilst šādiem kritērijiem:
3.1. vismaz piecus gadus darbojas brīvprātīgā darba jomā, ko apliecina gada pārskatā norādītā informācija;
3.2. nav pasludināts par maksātnespējīgu, neatrodas likvidācijas stadijā un tās saimnieciskā darbība nav apturēta vai pārtraukta;
3.3. nav uzsākta tiesvedība par biedrības vai nodibinājuma darbības izbeigšanu, maksātnespēju vai bankrotu.
4. Ministrija konkursu izsludina, publicējot sludinājumu ministrijas tīmekļvietnes www.lm.gov.lv sadaļās “Sabiedrības līdzdalība”, “Aktualitātes” un “Brīvprātīgā darba konsultatīvā padome”.
5. Sludinājumā norāda kandidātam noteiktās prasības, konkursā iesniedzamos dokumentus, to iesniegšanas termiņu un vietu, kā arī kārtību, kādā saņemama ar dalību konkursā saistītā informācija.
6. [bookmark: _Hlk172125028]Konkursa nolikums ir pieejams elektroniski ministrijas tīmekļvietnes www.lm.gov.lv sadaļās “Sabiedrības līdzdalība”, “Aktualitātes” un “Brīvprātīgā darba konsultatīvā padome”.
7. Pieteikumu konkursam (turpmāk – pieteikums) iesniegšanas termiņš ir 15 darbdienas no konkursa izsludināšanas dienas. Ja pieteikumu iesniegšanas termiņā ir saņemti mazāk par astoņiem pieteikumiem vai ir radušies citi būtiski iemesli, kas var kavēt iespējas iesniegt pieteikumu noteiktajā termiņā, ministrijai ir tiesības pagarināt pieteikuma iesniegšanas termiņu par piecām darbdienām, publicējot informāciju šā nolikuma 4. punktā noteiktajā kārtībā.

1. Pieteikumu sagatavošana un iesniegšana
[bookmark: _Hlk177031712]
8. [bookmark: _Hlk87617169][bookmark: _Hlk170805012]Kandidāts pieteikumu sagatavo, aizpildot pieteikuma veidlapu (1. pielikums).
9. Pieteikumu sagatavo saskaņā ar normatīvajiem aktiem par dokumentu izstrādāšanas un noformēšanas kārtību.
10. Pieteikumu ar norādi konkursam “Brīvprātīgā darba konsultatīvajā padomē iesaistāmo biedrību un nodibinājumu atlase” iesniedz ministrijā vienā no šādiem veidiem:
10.1. nosūtot uz ministrijas oficiālo elektronisko adresi (e-adresi);
10.2. nosūtot elektroniski uz e-pastu: lm@lm.gov.lv, ja pieteikums ir parakstīts ar drošu elektronisko parakstu;
10.3. ievietojot pieteikumu slēgtā aploksnē un personīgi to iesniedzot papīra formā ministrijā (adrese: Rīga, Skolas iela 28) darbdienās no plkst. 8.30 līdz plkst. 12.30 un no plkst. 13.00 līdz plkst. 16.00;
10.4. nosūtot ministrijai pieteikumu kā pasta sūtījumu.

1. Pieteikumu izvērtēšana un lēmumu pieņemšana

11. Pieteikumus saskaņā ar šā nolikuma prasībām izvērtē ministrijas valsts sekretāra vietnieka izveidota konkursa komisija (turpmāk – komisija).
12. Komisijas darbu vada komisijas priekšsēdētājs. Komisijas priekšsēdētāju tā prombūtnes laikā aizvieto komisijas priekšsēdētāja vietnieks.
13. Piecu darbdienu laikā pēc konkursa sludinājumā norādītā termiņa beigām konkursa komisijas sekretārs pārbauda pieteikumā sniegtās informācijas atbilstību šā nolikuma 3. punktā noteiktajiem kritērijiem, veicot par to atzīmi pieteikumā un nodod pieteikumus komisijai.
14. Lai pārbaudītu, vai uz kandidātu ir attiecināms kāds no šā nolikuma 3. punktā minētajiem kritērijiem, ministrija informāciju iegūst no biedrību un nodibinājumu reģistra informācijas sistēmas.
15. [bookmark: _Hlk177031840]Pieteikumus, kas neatbilst šā nolikuma 3. punktā noteiktajiem kritērijiem vai kas ir iesniegti pēc konkursa noteiktā termiņa, komisija neizskata.
16. Pieteikums, kas ir saņemts pa pastu, uzskatāms par iesniegtu termiņā atbilstoši pasta zīmogam, kas apliecina vēstules saņemšanas datumu pasta nodaļā.
17. Komisijas priekšsēdētājs sasauc komisijas pirmo sēdi ne vēlāk kā 10 darbdienu laikā pēc pieteikumu iesniegšanas termiņa beigām.
18. Komisijas sēdes protokolē komisijas sekretārs.
19. Komisijas sēdes protokolu paraksta visi klātesošie komisijas locekļi.
20. Komisijas priekšsēdētājs, viņa vietnieks un komisijas locekļi pēc kandidātu nosaukšanas un pirms pieteikumu vērtēšanas uzsākšanas izvērtē, vai tie neatrodas interešu konflikta situācijā.
21. Komisijas priekšsēdētājs, viņa vietnieks un komisijas locekļi apliecina interešu konflikta neesamību vai, konstatējot interešu konfliktu, nekavējoties par to informē komisiju un nepiedalās attiecīgā pieteikuma, kurā konstatēts interešu konflikts, vērtēšanā, par ko komisijas sekretārs izdara attiecīgu atzīmi komisijas sēdes protokolā.
22. Komisijas loceklis vērtē katru pieteikumu, aizpildot konkursa kandidātu vērtēšanas veidlapu (2. pielikums), ņemot vērā šādus kritērijus:
22.1. [bookmark: _Hlk94082865][bookmark: _Hlk94187172]kandidāta darbība brīvprātīgā darba jomā, kuru vērtē atbilstoši pieteikuma 2.2. apakšpunktā norādītajai informācijai, maksimālais punktu skaits – 15;
22.2.  kandidāta darbības sasniegumi brīvprātīgā darba veicināšanas jomā, tostarp kandidāta veiktās aktivitātes, pētījumi, projekti vai citas iniciatīvas. Šo kritēriju vērtē atbilstoši pieteikuma 2.3. apakšpunktā norādītajai informācijai, maksimālais punktu skaits – 5;
22.3. kandidāta motivācija darboties padomē, kuru vērtē atbilstoši pieteikuma 2.4. apakšpunktā norādītajai informācijai, maksimālais punktu skaits – 5.
23. Komisijas sekretārs apkopo kandidātu vērtēšanas veidlapās norādītos vērtējumus un sarindo kandidātus dilstošā secībā atbilstoši iegūtajam vidējam punktu skaitam, kuru aprēķina saskaitot komisijas locekļu individuālos vērtējumus par katru pieteikumu un iegūto summu izdalot ar pieteikumus vērtējušo komisijas locekļu skaitu.
24. Ja divi vai vairāki kandidāti saņem vienādu punktu skaitu, augstāku vietu kandidātu sarakstā piešķir tam kandidātam, kurš ir saņēmis lielāku punktu skaitu vērtēšanas kritērijā “Motivācija darboties padomē”.
25. Pēc kandidātu vērtēšanas rezultātu apkopošanas komisija pieņem lēmumu par konkursa rezultātiem, nosakot 8 kandidātus, kuri ir ieguvuši visaugstāko punktu skaitu un pārstāv dažādas darbības jomas atbilstoši kandidātu statūtiem (turpmāk – lēmums). Komisija lēmumu iesniedz labklājības ministram padomes sastāva apstiprināšanai.
26. Konkursa komisija ir lemttiesīga, ja sēdē piedalās vismaz trīs konkursa komisijas locekļi.
27. Komisija trīs darbdienu laikā pēc lēmuma pieņemšanas konkursa rezultātus paziņo kandidātam uz pieteikumā norādīto e-adresi vai e-pasta adresi, kā arī publicē konkursa rezultātus ministrijas tīmekļvietnes www.lm.gov.lv sadaļās “Sabiedrības līdzdalība”, “Aktualitātes” un “Brīvprātīgā darba konsultatīvā padome”, norādot to kandidātu nosaukumus, kurus komisija ir nolēmusi virzīt labklājības ministram apstiprināšanai darbam padomē.
28. Ja konkurss beidzas bez rezultātiem, ministrija divu nedēļu laikā rīko jaunu konkursu. Ja konkursa ietvaros neizdodas aizpildīt astoņas padomes locekļu vietas, ministrija organizē papildu konkursu uz neaizpildītajām padomes locekļu vietām.
29. Konkursa komisijas lēmumu kandidāts var apstrīdēt ministrijas valsts sekretāram. Ministrijas valsts sekretāra lēmumu var pārsūdzēt tiesā Administratīvā procesa likumā noteiktajā kārtībā.
30. Konkursa ietvaros iesniegtos kandidāta dokumentus ministrija var nodot atpakaļ kandidātam, ja par to ir saņemts kandidāta iesniegums.
31. Pieteikumus, konkursa komisijas sēdes protokolus un lēmumus ministrija glabā piecus gadus pēc konkursa beigām vai no tiesas nolēmuma spēkā stāšanās dienas.

